turjo4nis/wikipedia-bn-dump-20250701 huggingface dataset:
চেলসি ম্যানিং

চেলসি ম্যানিং যুক্তরাষ্ট্রের একজন সেনা যিনি মার্কিন সাম্রাজ্যের স্পর্শকাতর তথ্য ফাঁস করার অভিযোগে এখন নির্জন কারাগারে বন্দি জীবন কাটাচ্ছেন। সাড়া জাগানো ওয়েবসাইট উইকিলিকসে যুক্তরাষ্ট্রের স্পর্শকাতর তথ্য ফাঁসের অভিযোগে যখন প্রাইভেট চেলসি ম্যানিং অভিযুক্ত হন, তখন তার বয়স ২২ বছর। সরকারি গোপন নথি ফাঁস করার অপরাধে ২০১০ সালে এই মার্কিন সেনাকে গ্রেপ্তার করে এফবিআই।

অভিযোগ 

চেলসি ম্যানিংয়ের বিরুদ্ধে অভিযোগ আছে যে তিনি কয়েক হাজার সামরিক ফিল্ড রিপোর্ট আর প্রায় ৭ লাখ মিলিটারি কেবলের সাহায্যে আফগানিস্তান ও ইরাকে মার্কিন সেনার লক্ষাধিক গোপন রিপোর্ট দুনিয়ার সামনে ফাঁস করেছেন। ইরাক ও আফগানিস্তানে মার্কিন সেনা অভিযান চালানোর সময় ২০০৭ সালে বাগদাদে চালানো মার্কিন বিমান হামলার স্পর্শকাতর ভিডিওচিত্র ডাউনলোড করে সেগুলো ছড়িয়ে দিয়েছেন ম্যানিং। একইভাবে ম্যানিং ২০০৯ সালে ইয়েমেনে চালানো মার্কিন ক্ষেপণাস্ত্র হামলার ভিডিওচিত্র ডাউনলোড করে সেগুলো ছড়িয়ে দেন। অভিযোগ রয়েছে, এগুলো সবই ম্যানিং করেছেন অবৈধভাবে। অনলাইনে চ্যাটিং করার সময় ম্যানিং একবার লিখেছিলেন, ‘মিথ্যা সুখের চেয়ে আমি কষ্টকর সত্যকে বেছে নিতে চাই।’

উইকিলকসে তথ্য ফাঁস 

উইকিলিকসের কাছে একাধিক গোপন তথ্য ফাঁসের অভিযোগে অভিযুক্ত মার্কিন সেনা ব্রাডলি ম্যানিং তার বিরুদ্ধে আনা কয়েকটি অভিযোগ স্বীকার করে নিয়েছেন যদিও শত্রুকে সহায়তা করার অভিযোগটি স্বীকার করেননি তিনি। ম্যানিংয়ের বিরুদ্ধে আনীত অভিযোগগুলোর মধ্যে এটিই সবচেয়ে গুরুতর। যুক্তরাষ্ট্রের মেরিল্যান্ডে এক সামরিক আদালতে ম্যানিংয়ের শুনানি অনুষ্ঠিত হয়। সেখানে তিনি তার বিরুদ্ধে দায়েরকৃত ২২টি অভিযোগের দশটি স্বীকার করে নেন ম্যানিং। এ সময় তিনি উইকিলিকসেকের কাছে গোপন তথ্য ফাঁসের অভিযোগটিও স্বীকার করে নেন এবং বলেন যে বিভিন্ন কারণে যুক্তরাষ্ট্রের জনগণের মধ্যে মার্কিন বাহিনীর ভূমিকা এবং পররাষ্ট্র নীতি নিয়ে যে বিতর্ক তৈরি হয়েছে তা লাঘব হবে মনে করে তিনি উইকিলিকসকে এসব তথ্য দেন।

পক্ষ অবলম্বন 

ম্যানিংয়ের কর্মকাণ্ডের জন্য যুক্তরাষ্ট্রেই তার পক্ষে দাঁড়িয়েছেন অনেকে। ২০০৩ সালে ইরাকে মার্কিন আগ্রাসনের প্রতিবাদে যুক্তরাষ্ট্রের পররাষ্ট্র মন্ত্রণালয়ের ঊর্ধ্বতন কর্মকর্তার পদ থেকে পদত্যাগ করেন কর্নেল অ্যান রাইট। তিনি বলেছেন, ওবামা প্রশাসন ম্যানিংয়ের সঙ্গে যা করেছে, সেটি আইনের লঙ্ঘন। তার সঙ্গে গুয়ানতানামো কারাগারের বন্দীদের মতো আচরণ করা হচ্ছে। ম্যানিংয়ের পক্ষে সোচ্চার হয়েছে যুক্তরাষ্ট্রের মানবাধিকার সংগঠনগুলোও। মেরিল্যান্ডের ফোর্ট মিডে তার মামলার শুনানি চলছে। ম্যানিংয়ের সুবিচার করার জন্য তারা ফোর্ট মিডের সামনে বিক্ষোভ মিছিল করেছে।

বর্ষসেরা ব্যক্তি 
বৃটেনের প্রভাবশালী পত্রিকা গার্ডিয়ান ২০১২ সালের বর্ষসেরা ব্যক্তি নির্বাচিত করেছে মার্কিন সেনা চেলসি ম্যানিংকে। সাড়া জাগানো ওয়েবসাইট উইকিলিকসের কাছে তথ্য সরবরাহ করার জন্য ম্যানিং মার্কিন সেনা কারাগারে অবস্থান করছেন। ২০১২ অলিম্পিকের উদ্বোধনী অনুষ্ঠানে উপস্থিত ড্যানি বোয়েল, সার্নের ফাবিওলা গিয়ানোত্তি, আমেরিকার পরিসংখ্যানবিদ নাতে সিলভারও তালিকায় ছিলেন। এর মধ্যে পাঠকদের সবচেয়ে বেশি শতকরা ৭০ ভাগ ভোট পেয়েছেন চেলসি ম্যানিং।

তথ্যসূত্র

বহিঃসংযোগ 
 

জীবিত ব্যক্তি
উইকিলিকস
১৯৮৭-এ জন্ম
মার্কিন যুক্তরাষ্ট্র
মার্কিন সেনাবাহিনীর সদস্য
ওয়েলশ বংশোদ্ভূত মার্কিন ব্যক্তি
মার্কিন ভিন্নমতাবলম্বী
মার্কিন যুক্তরাষ্ট্রের সামরিক বাহিনীর হাতে বন্দী ও আটক
২১শ শতাব্দীর মার্কিন অপরাধী
২১শ শতাব্দীর মার্কিন নারী রাজনীতিবিদ
মার্কিন নাস্তিক
মার্কিন যুক্তরাষ্ট্রের রাজনৈতিক বন্দী
১৯৫২ বসন্তকালীন সুইস এভারেস্ট পর্বত অভিযান

এডওয়ার্ড উইস-ডুনান্টের নেতৃত্বে ১৯৫২ খ্রিষ্টাব্দের বসন্তকালীন সুইস এভারেস্ট পর্বত অভিযান ছিল সুইসদের প্রথম এভারেস্ট পর্বত অভিযান।

কাঠমান্ডু থেকে নামচেবাজার 
১৯৫২ খ্রিষ্টাব্দের ২৯শে মার্চ কাঠমান্ডু বিমানবন্দর থেকে নেপালী মালবাহকেরা কয়েক টন খাবার ও সাজ সরঞ্জাম নিয়ে |নামচেবাজারের উদ্দেশ্যে রওনা হয় এবং |ইস্টারের আগের দিন পৌঁছয়। নেপালী মালবাহকেরা এখান থেকে ফিরে যায় এবং শোলোখুম্বু থেকে দশজন শেরপা দলে নেওয়া হয়। থায়াংবোচে বৌদ্ধ মঠে লামারা অভিযাত্রীদের সংবর্ধনা জানান।

থায়াংবোচে থেকে খুম্বু হিমবাহ 
অভিযাত্রীদল থায়াংবোচে থেকে যাত্রা শুরু করে তাওচে ও আমাডাবলাম শৃঙ্গদ্বয়কে দুই পাশে রেখে দুধকোশী নদী পেরিয়ে খুম্বু হিমবাহের উৎসমুখে পৌঁছন। এই হিমবাহের ১৬৫৭০ ফুট উচ্চতায় মূল শিবির স্থাপন করা হয়। এখান থেকে চল্লিশজন শেরপা বাদ দিয়ে বাকী শেরপারা ফিরে যান।

ওয়েস্টার্ন কুমে প্রবেশ 
অভিযাত্রীদল ওয়েস্টার্ন কুমের বরফের দেওয়ালের নিচে এক নম্বর শিবির স্থাপন করেন যার দায়িত্বে ছিলেন এডওয়ার্ড উইস-ডুনান্ট। দলটিকে দুই ভাগে ভাগ করে পালা করে দড়ি খাটানো, বরফ-সিঁড়ি বানানো ও বিকল্প সহজ রাস্তা খোঁজার কাজ শুরু হয়। একটু উঁচুতে দ্বিতীয় শিবির স্থাপন করা হয়। এরপর কুমের প্রবেশপথের ঠিক নিচে অবস্থিত এভারেস্ট থেকে নুপৎসে পর্যন্ত বিস্তৃত তুষারখাতকে অতিক্রম করার চেষ্টা শুরু হয়। দলের সদস্য অ্যাস্পারকে কোমরে দড়ি বেঁধে ঝুলিয়ে দেওয়া হয় এবং দ্বিতীয় প্রচেষ্টাতে তুষারখাতের ৬০ ফুট নিচে তিনি অপর দেওয়ালে বরফ-কুঠার দিয়ে আটকে অপর পাড়ে উঠে আসেন। এরপরে ফাটলের দুই প্রান্তে একটি দড়ির সেতু বানিয়ে ওয়েস্টার্ন কুমে প্রবেশ করা হয়। ওয়েস্টার্ন কুম প্রবেশের জন্য এইভাবেই সর্বপ্রথম রাস্তা তৈরী হয়। এরপর প্রায় কুড়ি হাজার ফুট উচ্চতায় তৃতীয় শিবির স্থাপন করা হয়।

নিস্তব্ধ উপত্যকায় তিন সপ্তাহ 
ওয়েস্টার্ন কুমের মাঝখানে চতুর্থ শিবির স্থাপন করা হয়, যার বামদিকে এভারেস্ট, ডানদিকে নুপৎসে এবং সামনে লোৎসে। সুইসরা এই জায়গার নাম দেন ভ্যালি অব সাইলেন্স বা নিস্তব্ধ উপত্যকা। এখানে তিন সপ্তাহ থেকে পরবর্তী পদক্ষেপের জন্য প্রস্তুতি নেওয়া হয়।

সাউথ কলে প্রবেশ 
২২,৬৪০ ফুট উচ্চতায় লোৎসের নিচে পঞ্চম শিবির স্থাপন করা হয়। এখান থেকে সাউথ কল অব্দি বরফে ঢাকা গিরিসঙ্কট ও তার পরবর্তী পাথরের দেওয়ালের পথকে সুইসরা নাম দেন জেনেভা স্পার। . এই রাস্তা ধরে বরফের ধাপ কেটে সিঁড়ি বানিয়ে ও দড়ি খাটিয়ে আরোহণের চেষ্টা শুরু হয় ও সাউথ কলের মাঝামাঝি দুরত্বে মালপত্র আনা হয়। এখান থেকে রেমন্ড ল্যাম্বার্ট, লিয়ঁ ফ্লোরি, রেনে আউবার্ট, তেনজিং নোরগে, পাশাং ফুটার, ফু থার্কে, দা নামগিয়াল, আজীবা, মিংগমা দোরজী এবং আং নরবু এগিয়ে যান। পথিমধ্যে আজীবা অসুস্থ এবং মিংগমা ও নরবু ক্লান্তি বোধ করায় নিচে ফিরে যান। ২৬শে মে সকাল দশটায় তারা সাউথ কল পৌঁছন ও ষষ্ঠ শিবির স্থাপন করেন।

ব্যর্থ শীর্ষাভিযান 
সাউথ কল থেকে বাকি শেরপারা ক্লান্তিজনিত কারণে নেমে গেলে একদিনের খাবার, একটি তাঁবু ও চারটি অক্সিজেন সিলিন্ডার নিয়ে সাউথ কল থেকে ল্যাম্বার্ট, ফ্লোরি, আউবার্ট, তেনজিং নোরগে শীর্ষের দিকে আরোহণ শুরু করেন। বরফের ঢাল পার হয়ে দক্ষিণ-পূর্ব শৈলশিরা ধরে উঠে প্রায় সাড়ে সাতাশ হাজার ফুট উচ্চতায় শিবির স্থাপন করা হলে ফ্লোরি ও আউবার্ট নেমে যান। পরের দিন ল্যাম্বার্ট ও তেনজিং ২৮,২৫০ ফুট উচ্চতা অব্দি পৌঁছে নেমে আসার সিদ্ধান্ত নেন।

দ্বিতীয় প্রচেষ্টা 
ল্যাম্বার্ট ও তেনজিং ব্যর্থ হলে রেনি ডিটার্টের নেতৃত্বে চারজন সুইস ও পাঁচজন শেরপা সাউথ কল অব্দি আরোহণ করেন কিন্তু উচ্চতাজনিত অসুস্থতা এবং প্রচন্ড শীত ও ঝড়ের দাপটে তারাও ফিরে আসতে বাধ্য হন।

তথ্যসূত্র 

পর্বতারোহণ
নেপাল–সুইজারল্যান্ড সম্পর্ক
ওয়েব পাতা

ওয়েব পাতা বা ওয়েব পৃষ্ঠা অথবা ওয়েবপেজ হচ্ছে একটি ওয়েব ডকুমেন্ট অথবা ওয়ার্ল্ড ওয়াইড ওয়েব এর জন্য উপযোগী অন্যান্য ওয়েব রিসোর্স এবং ওয়েব ব্রাউজারের মাধ্যমে এবং একটি মনিটর বা মোবাইল ডিভাইসের উপর প্রদর্শিত হতে পারে। এই তথ্যগুলি সাধারণত এইচটিএমএল অথবা এক্সএইচটিএমএল বিন্যাসে থাকে এবং হাইপারটেক্সট লিঙ্ক মাধ্যমে অন্যান্য ওয়েব পৃষ্ঠাসমূহ থেকে নেভিগেশন প্রদান করতে পারে।

ওয়েব পাতা একটি স্থানীয় কম্পিউটার থেকে বা ওয়েব সার্ভার থেকে একটি দূরবর্তী সার্ভার থেকে সামগ্রিকভাবে পুনরুদ্ধার করা যেতে পারে। ওয়েব সার্ভার শুধুমাত্র একটি ব্যক্তিগত নেটওয়ার্ক অ্যাক্সেসে সীমাবদ্ধ হতে পারে, যেমন- একটি কর্পোরেট ইন্টারনেট অথবা এটি ওয়ার্ল্ড ওয়াইড ওয়েব পাতায় প্রকাশ করতে পারেন।

ওয়ার্ল্ড ওয়াইড ওয়েব
ওয়েব ডিজাইন
ওয়েবসাইট ব্যবস্থাপনা
জ্যানেট ইভানোভিচ

জ্যানেট ইভানোভিচ (; জন্ম: ২২ এপ্রিল, ১৯৪৩) নিউজার্সি অঙ্গরাজ্যে জন্মগ্রহণকারী মার্কিন লেখিকা। জন্মকালে তার নাম ছিল জ্যানেট স্নেইডার। লেখিকা হিসেবে তিনি স্টেফি হল ছদ্মনামটি ব্যবহার করতেন। সমসাময়িক রহস্যময় চরিত্র স্টিফানি প্লামের মাধ্যমে ব্যাপক সফলতা পান। নিউইয়র্ক টাইমস ও আমাজনে সেরা বইয়ের তালিকার শীর্ষে রয়েছে তার রচনাসমগ্র।

প্রারম্ভিক জীবন
ইভানোভিচ দ্বিতীয় প্রজন্মের আমেরিকান হিসেবে পরিচিত। নিউজার্সি অঙ্গরাজ্যের সাউথ রিভার এলাকায় জন্মগ্রহণ করেন ও সেখানেই বড় হন। সাউথ রিভার হাইস্কুলে পড়াশোনা করেন। পরিবারের মধ্যে প্রথম ব্যক্তি হিসেবে তিনি কলেজে অধ্যয়ন করেন। রাটজার্স বিশ্ববিদ্যালয়ের অধীনে ডগলাস কলেজে কলাশাস্ত্রে পড়াশোনা করেছেন।

শৈশবে ইভানোভিচ তার মায়ের ন্যায় গৃহিণী হতে চেয়েছিলেন। ত্রিশ বছর বয়সে তিনি উপন্যাস লেখতে শুরু করেন। দীর্ঘ দশ বছর চেষ্টা চালিয়ে গ্রেট আমেরিকান নভেল লিখেন কিন্তু তিনটি পাণ্ডুলিপি লিখেও তা বিক্রয় করতে পারেননি। শুভাকাঙ্খীদের কারো পরামর্শক্রমে রোম্যান্স উপন্যাস লিখতে চেষ্টা চালান। সেলক্ষ্যে তিনি বেশকিছু আবেগধর্মী উপন্যাস পড়তে শুরু করেন ও এ ধারার পুস্তকের সাথে জড়িয়ে পড়েন। দু’টি রোমান্সধর্মী উপন্যাস লিখেন ও প্রকাশকের কাছে প্রেরণ করেন। কিন্তু প্রকাশকদের কাছ থেকে আশানুরূপ সাড়া না পেয়ে ইভানোভিচ লেখা থামিয়ে দেন ও অস্থায়ীভাবে কাজের জন্য স্বাক্ষর করেন। কাজে নিয়োগের কয়েকমাস পর দ্বিতীয় রোমান্স পাণ্ডুলিপির জন্য দুই হাজার মার্কিন ডলারের প্রস্তাবনা পান; যাকে তিনি অত্যন্ত বিস্ময়বোধক পরিমাণের অর্থ হিসেবে আখ্যায়িত করেছিলেন।

রোম্যান্স উপন্যাস
দ্বিতীয় সুযোগ আসলে স্টেফি হল ছদ্মনামে ’হিরো অ্যাট লার্জ’ ১৯৮৭ সালে প্রকাশিত হয়। এরপরের বছর নিজ নামে বান্টাম লাভসওয়েপ্ট লিখতে শুরু করেন। পরবর্তী পাঁচ বছর ধারাবাহিকভাবে এ গোত্রের বই লিখতে থাকেন। রোম্যান্স উপন্যাসের মধ্যে সীমাবদ্ধ থাকায় পছন্দসই চরিত্র ও আকর্ষণীয় নেতৃত্বের ব্যক্তিকে অন্তর্ভুক্ত করতে থাকেন।

দ্বাদশ উপন্যাস লেখার পর ইভানোভিচ উপলদ্ধি করেন যে, যৌন দৃশ্যের উপস্থাপনার চেয়ে মারপিটের দৃশ্য তুলে ধরতেই তিনি অধিক অভ্যস্ত হয়ে পড়েছেন। তার সম্পাদকেরা তার চিন্তাধারাকে মন থেকে গ্রহণ করেননি। তাই, পরবর্তী আঠারো মাস চিন্তা-ভাবনা করতে থাকেন আসলে তিনি কি লিখতে চাচ্ছেন।

বহিঃসংযোগ
 Janet Evanovich Homepage

তথ্যসূত্র

১৯৪৩-এ জন্ম
জীবিত ব্যক্তি
মার্কিন ঔপন্যাসিক
মার্কিন লেখিকা
মার্কিন রোমান্টিক কল্পকাহিনী লেখক
২০শ শতাব্দীর মার্কিন ঔপন্যাসিক
২১শ শতাব্দীর মার্কিন ঔপন্যাসিক
প্রণয়ধর্মী কল্পকাহিনী লেখিকা
মার্কিন নারী ঔপন্যাসিক
২০শ শতাব্দীর মার্কিন লেখিকা
২১শ শতাব্দীর মার্কিন লেখিকা
জুলিয়া পিয়ারসন

জুলিয়া পিয়ারসন (; জন্ম: ১৯৫৯ কিংবা ১৯৬০) ফ্লোরিডা অঙ্গরাজ্যে জন্মগ্রহণকারী মার্কিন গোয়েন্দা সংস্থার প্রথম নারী পরিচালক। তিনি পূর্বতন পরিচালক মার্ক সুলিভানের স্থলাভিষিক্ত হবেন। যুক্তরাষ্ট্রের প্রেসিডেন্ট বারাক ওবামা জুলিয়া পিয়ারসনকে গোয়েন্দা সংস্থার (সিক্রেট সার্ভিস) পরিচালক হিসেবে নিয়োগ দিয়েছেন। তিনি হতে যাচ্ছেন পুরুষ-নিয়ন্ত্রিত প্রথম নারী পরিচালক।

প্রাথমিক জীবন 
যুক্তরাষ্ট্রের ফ্লোরিডায় ১৯৫৯ সালে জন্ম জুলিয়ার। বিদ্যালয়ে পড়াশোনার সময় তিনি ডিজনি ওয়ার্ল্ডে কাজ করতেন। ১৯৮১ সালে ক্রিমিনাল জাস্টিস বিষয়ে ইউনিভার্সিটি অব সেন্ট্রাল ফ্লোরিডা থেকে স্নাতক সম্পন্ন করেন। ছোটবেলা থেকেই এ কাজের প্রতি আগ্রহ ছিল জুলিয়ার। তাই পড়াশোনার ক্ষেত্র হিসেবেও তিনি পছন্দ করেছিলেন ক্রিমিনাল জাস্টিসকে।

কর্মজীবন 
স্নাতক সম্পন্ন করার পর জুলিয়া ওরল্যান্ডো পুলিশ বিভাগে (ওপিডি) প্রায় তিন বছর চাকরি করেন। এ বিভাগে থাকাকালে তিনিই প্রথম নারী পুলিশ হিসেবে ওপিডি বিট (যাঁরা সাধারণ নাগরিকদের কাছাকাছি থেকে সেবা দেন) কর্মকর্তা হিসেবে কাজ করেছেন। ইউএসএসএসে যোগ দেয়ার পর ধীরে ধীরে পদোন্নতি হতে থাকে। কাজের দক্ষতাস্বরূপ এ সংস্থায় উপসহকারী পরিচালক, বিশেষ গোয়েন্দাসহ যুক্তরাষ্ট্রের প্রেসিডেন্টদের গোয়েন্দা শাখার গুরুত্বপূর্ণ দায়িত্ব পালন করেন।

ইউএসএসএসের প্রধান পরিচালক হিসেবে জুলিয়ার নাম ঘোষণা করে এক বিবৃতিতে বর্তমান মার্কিন প্রেসিডেন্ট ওবামা বলেন, 'এই সংস্থায় ৩০ বছরেরও বেশি সময় ধরে একনিষ্ঠতার সঙ্গে কাজ করে জুলিয়া কাজের প্রতি নারী-পুরুষের সমান উৎসর্গের দৃষ্টান্ত স্থাপন করেছেন।' প্রেসিডেন্ট ওবামা আরও জানান, 'জুলিয়ার অর্জন সবার জন্য একটি অনন্য দৃষ্টান্ত। আমি জানি তার এই অভিজ্ঞতা একটি গুরুত্বপূর্ণ সংস্থার প্রধান হিসেবে কাজ করতে নতুন চ্যালেঞ্জ গ্রহণে তাকে নির্দেশনা দেবে।

জুলিয়া ১৯৮৩ সালে গোয়েন্দা সংস্থার মিয়ামি শাখায় যোগদান করেন। ১৯৮৮ সালের পর তিনি প্রেসিডেন্টের নিরাপত্তা বিভাগে ৪ বছর কাজ করেন। জুলিয়ার নিয়োগ নিশ্চিত করতে মার্কিন পার্লামেন্টে (কংগ্রেস) কোন বিল পাস হতে হবে না।

তথ্যসূত্র 

জীবিত ব্যক্তি
মার্কিন গোয়েন্দা সংস্থার প্রতিনিধি
মার্কিন গোয়েন্দা সংস্থার পরিচালক
১৯৫৯-এ জন্ম
সিরিয়াল এটিএ

সিরিয়াল এটিএ বা সিরিয়াল অয়াডভান্সড টেকনোলজি অ্যাটাচমেন্ট একটি কম্পিউটার বাস ইন্টারফেস যা হোস্ট বাস অ্যাডাপ্টার ও মাস স্টোরেজ ডিভাইসকে (যেমন হার্ডডিস্ক ড্রাইভ, অপ্টিক্যাল ড্রাইভ) যুক্ত করে। এটি পূর্ববর্তী প্যারালাল এটিএ (পাটা)কে প্রতিস্থাপন করেছে। এটি পাটা থেকে সস্তা এবং দ্রুততর।

বৈশিষ্ট্য

সংস্করণ

সাটা ১.০ 
২০০৩ সালের ৭ জানুয়ারি এটি মুক্তি পায়।

সাটা ২.০

সাটা ৩.০

তথ্যসূত্র 

সিরিয়াল এটিএ
লুইস ইগনারো

লুইস জে ইগনারো একজন মার্কিন ফার্মাকোলজিস্ট। তিনি ১৯৯৮ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
ইগনারো ১৯৪১ সালে নিউইয়র্কের ব্রুকলিনে জন্মগ্রহণ করেন। তিনি কলাম্বিয়া বিশ্ববিদ্যালয় থেকে ১৯৬২ সালে ফার্মাকোলজিতে ব্যাচেলর্স ডিগ্রি অর্জন করেন। ফার্মাকোলজিতে পিএইচডি করেন ইউনিভার্সিটি অব মিনেসোটা থেকে।

তথ্যসূত্র 

১৯৪১-এ জন্ম
মার্কিন নোবেল বিজয়ী
চিকিৎসাবিজ্ঞানে নোবেল পুরস্কার বিজয়ী
ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
কলাম্বিয়া বিশ্ববিদ্যালয়ের প্রাক্তন শিক্ষার্থী
ইতালীয় বংশোদ্ভূত মার্কিন ব্যক্তি
জীবিত ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বাদশাহ সৌদ বিশ্ববিদ্যালয়ের শিক্ষক
সুজিত মন্ডল

সুজিত মন্ডল টলিউডের একজন বিখ্যাত পরিচালক। তিনি পশ্চিম বাংলায় জন্মগ্রহণ করেন। বলিউডে বিক্রম ভট্টাচার্যের সাথে সহকারী পরিচালক হিসেবে তার যাত্রা শুরু। বর্তমানে তিনি টলিউডের অন্যতম সফল পরিচালক। তার পরিচালিত ছবির বেশিরভাগই বক্স অফিসে হিট' তকমা পেয়েছে। এখনও তিনি টলিউডের অন্যতম নির্ভরযোগ্য পরিচালক।

চলচ্চিত্র তালিকা

পরিচালক হিসেবে

২য় ইউনিট পরিচালক হিসেবে

অন্যান্য

তথ্যসূত্র

বহিঃসংযোগ 
 

জীবিত ব্যক্তি
ভারতীয় চলচ্চিত্র পরিচালক
বাঙালি চলচ্চিত্র পরিচালক
কলকাতা বিশ্ববিদ্যালয়ের প্রাক্তন শিক্ষার্থী
মুম্বইয়ের চলচ্চিত্র পরিচালক
কলকাতার চলচ্চিত্র পরিচালক
১৯৬২-এ জন্ম
২০১৩ থানে ভবন ধস

৪ এপ্রিল ২০১৩,ভারতের মহারাষ্ট্র রাজ্যের থানে শহরের মুম্ব্রাতে ভবন ধসে পড়ে। এটাকে সেই এলাকার সবচেয়ে খারাপ বিল্ডিং ধস হিসেবে বলা হয়েছে।এই ট্র্যাজেডি থেকে প্রায় ১০০ জনের বেশি লোক বেঁচে যায়। এই দুর্ঘটনায় ৭২ জন নিহত (১৮ জন শিশু, ২৩ জন মহিলা, ৩৩ জন পুরুষ সহ) ও ৩৬-৬২ জন আহত হয়। বেঁচে যাওয়াদের সন্ধানে উদ্ধার অভিযান ৬ এপ্রিল ২০১৩ তারিখে শেষ হয়।

কোন ধরনের পরিকল্পনা বা প্রকৌশলিদের তত্ত্বাবধান ছাড়াই মাত্র ৪৫ দিনের মাথায় দাঁড় করানো হয় এ ভবনটির কাঠামো। নির্মাণ কাজ শেষ না হলেও এরই এখানে বেশ কিছু পরিবার বসবাস শুরু করেছিল। নিম্নমানের সামগ্রী দিয়ে মাত্র কয়েক সপ্তাহের মধ্যেই ভবনটির সাততলা তৈরি করে ফেলা হয়। ধসে পড়ার আগে আট তলার কাজ চলছিল।

নোট

তথ্যসূত্র 

ভারতে নির্মাণাধীন ভবন এবং কাঠামো
ভারতের আবাসিক ভবন
মহারাষ্ট্রে অপরাধ
মহারাষ্ট্রে বিপর্যয়
আনোয়ার হোসেন (বীর প্রতীক)

একই নামের অন্যান্য ব্যক্তিবর্গের জন্য দেখুন আনোয়ার হোসেন।

আনোয়ার হোসেন (জন্ম: অজানা - মৃত্যু: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
আনোয়ার হোসেনের পৈতৃক বাড়ি বরিশাল জেলার মুলাদি উপজেলার পাতারচর গ্রামে। তার বাবার নাম আমির হোসেন এবং মায়ের নাম আমেনা বেগম। তার স্ত্রীর নাম দেলোয়ারা বেগম। তাদের তিন মেয়ে, দুই ছেলে।

কর্মজীবন 
১৯৭১ সালে সিলেটে ওয়াপদায় (বর্তমানে পানি উন্নয়ন বোর্ড) চাকরি করতেন আনোয়ার হোসেন। মুক্তিযুদ্ধ শুরু হলে স্থানীয় জনসাধারণের সঙ্গে তিনিও যোগ দেন যুদ্ধে। প্রতিরোধযুদ্ধ শেষে সীমান্ত অতিক্রম করে ভারতে যান। পরে ৯ নম্বর সেক্টরের টাকি সাব-সেক্টরে গিয়ে মুক্তিবাহিনীতে যোগ দেন। প্রশিক্ষণ নিয়ে জুলাই মাসে বরিশাল আসেন। আনোয়ার হোসেন স্বাধীনতার পর বাংলাদেশ পানি উন্নয়ন বোর্ডে কর্মরত ছিলেন।

মুক্তিযুদ্ধে ভূমিকা 
১৯৭১ সালের জুলাই মাসের শেষ দিকে আনোয়ার হোসেনসহ একদল মুক্তিযোদ্ধা বরিশালের অন্তর্গত গৌরনদী এলাকায় ছিলেন। এর অবস্থান বরিশাল সদর থেকে উত্তরে। মুক্তিযুদ্ধকালে এ এলাকার বিভিন্ন নদী দিয়ে পাকিস্তান সেনাবাহিনীর রসদবাহী লঞ্চ চলাচল করত। পাকিস্তানি মিলিশিয়ারা ওই জলযানে করে লঞ্চ প্রহরা দিয়ে গন্তব্যে নিয়ে যেত। এমনই একদিন ভোরে আনোয়ার হোসেনের দলনেতা খবর পান, পাকিস্তান সেনাবাহিনীর জন্য রসদবাহী একটি লঞ্চ ওই এলাকার নদী দিয়ে কোথাও যাচ্ছে। দলনেতার নির্দেশে দ্রুত তৈরি হয়ে নদীতীরে সুবিধাজনক স্থানে অবস্থান নেন মুক্তিযোদ্ধারা। একটু পর তারা দেখতে পান, লঞ্চটি এগিয়ে আসছে। ধীরে ধীরে এগিয়ে আসতে থাকা লঞ্চ অস্ত্রের আওতার মধ্যে আসামাত্র গর্জে ওঠে মুক্তিযোদ্ধাদের অস্ত্র। পাকিস্তানি মিলিশিয়া ও তাদের বাঙালি সহযোগীরাও পাল্টা গুলি করে। তবে তারা বেশিক্ষণ টিকতে পারেনি। মুক্তিযোদ্ধারা লঞ্চ ও বিশেষ জলযান লক্ষ্য করে দু-তিনটি মর্টারের গোলা ছোড়েন। সেগুলো লঞ্চ বা জলযানে আঘাত করেনি। কিন্তু এতে পাকিস্তানি মিলিশিয়া ও সহযোগীরা ভয় পেয়ে যায়। কিছুক্ষণের মধ্যেই তারা লঞ্চ ফেলে বিশেষ জলযানে করে পালিয়ে যায়।

এর কিছুদিন পর আবার আগস্ট মাসের একদিন, আনোয়ার হোসেন ও তার সহযোদ্ধারা পাতারহাটে পাকিস্তান সেনাবাহিনীর একটি গানবোটে আক্রমণ করেন। পাকিস্তানি সেনারাও তাদের পাল্টা আক্রমণ করে। দুই পক্ষে দীর্ঘসময় যুদ্ধ হয়। একপর্যায়ে পাকিস্তানি সেনারা ব্যাপক গোলাগুলি করে তীরে নামে। তারা মুক্তিযোদ্ধাদের প্রতিরক্ষা ভাঙার চেষ্টা করে তবে তাদের প্রচেষ্টা ব্যর্থ হয়। মুক্তিযোদ্ধাদের প্রবল আক্রমণের মুখে তিন-চারজন পাকিস্তানি সেনা হতাহত হয়। অবস্থা বেগতিক দেখে তারা গানবোটে ফিরে যায় এবং পালিয়ে যায়। এ যুদ্ধেও আনোয়ার হোসেন ও তার কয়েকজন সহযোদ্ধা যথেষ্ট বীরত্ব প্রদর্শন করেন।

পুরস্কার ও সম্মাননা 
 বীর প্রতীক

পাদটীকা

তথ্যসূত্র 

বীর প্রতীক
বাংলাদেশের স্বাধীনতা যুদ্ধে জড়িত ব্যক্তি
মার্গারেট চ্যান

মার্গারেট চ্যান ফুং ফু-চান, ওবিই, জেপি (; জন্ম: ১৯৪৭) হংকংয়ে জন্মগ্রহণকারী বিশ্ব স্বাস্থ্য সংস্থা (হু)-এর বর্তমান মহাপরিচালক। ৮ নভেম্বর, ২০০৬ তারিখে নির্বাহী পরিষদের সিদ্ধান্ত মোতাবেক মহাপরিচালক নির্বাচিত হন। পরদিনই তিনি বিশ্ব স্বাস্থ্য সম্মেলনের লক্ষ্যে বিশেষ সভা আহ্বান করেন। ১৮ জানুয়ারি, ২০১২ তারিখে বিশ্ব স্বাস্থ্য সংস্থা’র নির্বাহী পরিষদের মাধ্যমে দ্বিতীয় মেয়াদের জন্য প্রার্থী হন। মে, ২০১২ তারিখে ড. চ্যান বিশ্ব স্বাস্থ্য সম্মেলনের মাধ্যমে জুন, ২০১৭ সাল পর্যন্ত দায়িত্ব পালন করবেন। এরপূর্বে ১৯৯৪-২০০৩ সাল মেয়াদকালে হংকং সরকারের অধীনে স্বাস্থ্য মন্ত্রণালয়ের পরিচালক হিসেবে দায়িত্ব পালন করেন।

প্রারম্ভিক জীবন 
হংকংভিত্তিক নর্থকোট কলেজ অব এডুকেশনে গার্হস্থ্য অর্থনীতি বিষয়ের শিক্ষক হিসেবে তিনি পড়াতেন। এরপর তিনি গার্হস্থ্য অর্থনীতি বিষয়ে স্নাতক ডিগ্রী অর্জন করেন। ইউনিভার্সিটি অব ওয়েস্টার্ন অন্টারিও থেকে ১৯৭৩ ও ১৯৭৭ সালে এম.ডি ডিগ্রী লাভ করেন। সিঙ্গাপুর জাতীয় বিশ্ববিদ্যালয় থেকে ১৯৮৫ সালে জনস্বাস্থ্য বিষয়ে এম.এসসি ডিগ্রী অর্জন করেন। যুক্তরাজ্যের রয়েল কলেজ অব ফিজিশিয়ান্স থেকে পাবলিক হেলথ মেডিসিন অনুষদের অধীনে ফেলোশীপ লাভ করেন। রাণী দ্বিতীয় এলিজাবেথ কর্তৃক অর্ডার অব দ্য ব্রিটিশ এম্পায়ার পদবীতে ভূষিত হন মার্গারেট চ্যান।

স্বাস্থ্য পরিচালক 
১৯৯৭ সালে এইচ৫এন১ এভিয়েন ইনফ্লুয়েঞ্জা ও ২০০৩ সালে সার্স ভাইরাস হংকংয়ে ছড়িয়ে পড়লে তিনি গুরুত্বপূর্ণ ভূমিকা প্রতিপালন করেন। এইচ৫এন১ ইনফ্লুয়েঞ্জায় আক্রান্ত প্রথম রোগীর সন্ধান পাবার পর চ্যান হংকংয়ের অধিবাসীদের আস্থা ফিরিয়ে আনার জন্য অজনপ্রিয় উক্তি ’আমি গতরাতে মুরগীর বাচ্চা খেয়েছি’ অথবা, ’আমি প্রতিদিন মুরগীর বাচ্চা খাই, ভয় পাবার কোন কারণ নেই বলেছেন।’ যখন আরো অনেক এইচ৫এন১ ইনফ্লুয়েঞ্জায় আক্রান্ত রোগীর সংখ্যা বাড়তে থাকে তখন তিনি ব্যাপকভাবে সমালোচিত হন। অবশেষে ১.৫ মিলিয়ন মুরগীর বাচ্চা নিধনের মাধ্যমে তিনি সকলের আস্থা অর্জনে সক্ষমতা দেখান।

সার্স ছড়িয়ে পড়লে ২৯৯ জনের মৃত্যু ঘটে। এরফলে হংকংয়ের গণপরিষদ থেকে সমালোচনার কেন্দ্রবিন্দুতে পরিণত হন। এছাড়াও সার্স আক্রান্ত রোগী ও আত্মীয়-স্বজনও তার সমালোচনা করতে থাকে। নেতিবাচক দৃষ্টিভঙ্গী থাকায় গণপরিষদ সভা থেকেও সমালোচনা আসতে থাকে।

তথ্যসূত্র

আরও পড়ুন 
 Dr Chan's CV  (Ministry of Foreign Affairs of the People's Republic of China)
 Health, Welfare and Food Bureau, HK Government introduction
 China's Margaret Chan says to work tirelessly for world health (Peoples' Daily Online)
 Bird flu expert set to lead WHO (BBC NEWS)
 WHO Board Nominates Margaret Chan As Director General (Wall Street Journal Online)
 Who's Next at WHO? (Time online's blog)

বহিঃসংযোগ 

 হু ওয়েবসাইট:
 Director-General's office
 Director-General: Dr Margaret Chan 
 Director-General election (2006)
 Director-General nomination (2012)

বিশ্ব স্বাস্থ্য সংস্থার কর্মকর্তা
১৯৪৭-এ জন্ম
জীবিত ব্যক্তি
হংকংয়ের ডাক্তার
অর্ডার অব দ্য ব্রিটিশ এম্পায়ার পদক বিজয়ী
অফিসার্স অব দি অর্ডার অব দ্য ব্রিটিশ এম্পায়ার
চীনা চিকিৎসক
সিঙ্গাপুরের জাতীয় বিশ্ববিদ্যালয়ের প্রাক্তন শিক্ষার্থী
চশমা

চশমা মানুষের চোখের রক্ষাকবচ হিসেবে ব্যবহৃত যেটি চোখের সংবেদনশীল অংশকে রক্ষা করে যেকোনো ধরনের অনিষ্ট থেকে। সাধারণত কাচ দিয়ে তৈরি করা হয় এবং সেটা নাকের উপর এবং দুই কানের সাথে লাগানো থাকে।

ইতিহাস 
চশমার ইতিহাস অনেক প্রাচীন। সেই প্রাচীন মিশরীয় সভ্যতার চিত্রিত প্রমাণ হায়ারোগ্লিফিকসে মানুষের চশমার ব্যবহার আবিষ্কার করেছেন ইতিহাসবিদেরা। সাধারণত কোনো জিনিসকে পরিষ্কার দেখার জন্য ওই সময় বিভিন্ন ধরনের কাচের প্রচলন ছিল। খ্রিষ্টপূর্ব প্রথম শতকে দৃষ্টিপ্রতিবন্ধকতা দূর করার জন্য চোখে কাচের ব্যবহারের লিখিত প্রমাণ রয়েছে। রোমান সম্রাট নিরোর একজন শিক্ষক ওই সময়ের বিভিন্ন বিষয়ের বর্ণনার সঙ্গে দূরের জিনিস পরিষ্কারভাবে দেখার জন্য জলমিশ্রিত এক ধরনের কাচ চোখে লাগানোর কথা বলেছেন। রোমান গ্ল্যাডিয়েটরসদের লড়াই উপভোগ করতে গিয়ে নিজের আসনে বসে রোমান সম্রাট নিরো বিশেষ কাচ চোখে লাগাতেন।

সত্যিকারের চশমা বলতে যা বোঝায়, তা প্রথম প্রচলিত হয় ইতালিতে দ্বাদশ খ্রিষ্টাব্দের দিকে। ওই সময় চোখে আতশী কাচ লাগিয়ে ছোট জিনিসকে দৃষ্টিসীমায় নিয়ে আসার জন্য চোখে চশমা ব্যবহার করার নজির রয়েছে ইতিহাসে। ১২৮৬ সালের দিকে ইতালিতে প্রথম চশমা তৈরি হয়েছিল। জিওর্দানো দা পিসা নামের এক ব্যক্তি প্রথমবারের মতো চশমা তৈরি করেছিলেন। দা পিসার তৈরি চশমার উদ্দেশ্য ছিল দৃষ্টি প্রতিবন্ধকতার প্রতিকার।

উদ্ভাবন 
আধুনিক চশমার উদ্ভাবক হিসেবে অভিহিত করা যেতে পারে গিরোলামো সাভোনারোলা নামের এক ইতালীয়কে। তিনি ১৭২৭ সালে বর্তমান সময়ের চশমার প্রাথমিক নকশাটি তৈরি করেন। তার আগে দুই চোখের দৃষ্টিপ্রতিবন্ধকতা এড়াতে চোখের সামনে কাচ ধরা হতো। সাভেনারোলার নকশাটিকে স্থির রেখে এরপর চশমার নকশা নিয়ে নানা রকম পরীক্ষা-নিরীক্ষা শুরু হয়। ধীরে ধীরে এটি পায় আধুনিক চেহারা।

গ্যালারি

তথ্যসূত্র

বহিঃসংযোগ 

 .
 .
 , on eyes and how eyeglasses correct vision.

সংশোধনী লেন্স
চক্ষুপরিধেয়
ইতালীয় উদ্ভাবন
চক্ষুবিজ্ঞান
ব্যক্তিগত সুরক্ষামূলক সামগ্রী
ক্রীড়া সরঞ্জাম
আউডিতোরিও দে তেনেরিফে

আউডিতোরিও দে তেনেরিফে "অ্যাডাম মার্টিন" (স্পেনীয় ভাষা: Auditorio de Tenerife, "আউডিতোরিও দে তেনেরিফে") (পূর্বে নামে আউডিতোরিও দে তেনেরিফে, যা এখনও বৃদ্ধমান) স্থায়ী অবকাঠামোবিশেষ। একে স্থপতি সান্টিয়াগো কালাত্রাভা ভাল্লস দ্বারা পরিকল্পনা করা হয়েছিল। এটা কানারির রাজধানী সান্টা ক্রুজ দে তেনেরিফে (কানারি দ্বীপপুঞ্জ, স্পেন) সংবিধানের এভিনিউতে অবস্থিত এবং সান্তা ক্রুজ দে তেনেরিফে বন্দরে দক্ষিণ অংশে আটলান্টিক মহাসাগর। এটির নির্মাণ কাজ ১৯৯৭ সালে শুরু হয় এবং শেষ হয় ২০০৩ সালে। ২৬শে সেপ্টেম্বর, ২০০৩ সালে মিলনায়তনটি আস্তুরিয়াসের যুবরাজ ফেলিপে দে বোরবোন এর উপস্থিতিতে উদ্বোধন হয়, এবং পরে সাবেক মার্কিন প্রেসিডেন্ট বিল ক্লিনটন একে পরিদর্শন করেন।

মিলনায়তনের রাজকীয় পার্শ্বচিত্র সান্তা ক্রুজ দে তেনেরিফে, তেনেরিফে দ্বীপপুঞ্জ এবং ক্যানারি দ্বীপপুঞ্জ শহরের একটি স্থাপত্য-সংক্রান্ত প্রতীক হয়ে উঠেছে। এটি ক্যানারি দ্বীপপুঞ্জের শ্রেষ্ঠ আধুনিক ভবন হিসাবে গণ্য করা হয় এবং স্প্যানিশ স্থাপত্যের সবচেয়ে এম্বলেমাতিক ভবনসমূহের একটি। মার্চ ২০০৮ সালে, এটির ছয়টি ডাকটিকিটের (কোরেওস) একটি সেট পোস্ট অফিস বের করে যা স্প্যানিশ স্থাপত্যের সবচেয়ে এম্বলেমাতিক চিত্রিত কাজ ছিল। ২০১১ সালে, তেনেরিফে অডিটোরিয়ামে চিত্র ৫ ইউরোর স্মারক মুদ্রার একটি সিরিজের অন্তর্ভুক্ত ছিল যা বিভিন্ন স্প্যানিশ শহরসমূহের সবচেয়ে এম্বলেমাতিক চিহ্ন প্রদর্শন করে।

তথ্যসূত্র

বহিঃসংযোগ 

 অফিসিয়াল ওয়েবসাইট

ক্যানারি দ্বীপপুঞ্জ
স্থাপত্য
২০০৩-এ সম্পন্ন ভবন এবং কাঠামো
কানারিয়ান সংস্কৃতি
তেনেরিফে পরিদর্শক আকর্ষণ
তেনেরিফে ভবন এবং কাঠামো
লাওস জাতীয় স্টেডিয়াম

লাওস জাতীয় স্টেডিয়াম ভিয়েনতিয়েন লাওসের একটি নতুন বহু-ব্যবহারিক স্টেডিয়াম। এটি ২০০৯ সালে নির্মাণ করা হয়। এখানে অ্যাথলেটিকের বিভিন্ন ইভেন্টের খেলা হলেও এটি ফুটবল খেলার জন্য বেশি ব্যবহৃত হয়। লাওস জাতীয় ক্রীড়া কমপ্লেক্স ভিয়েনতিয়েন শহরের কেন্দ্র থেকে প্রায় ১৬ কিমি দূরে অবস্থিত এবং ২৫,০০০ আসন বিশিষ্ট স্টেডিয়াম।

তথ্যসূত্র

বহিঃসংযোগ 
 FootballFans.eu: New Laos National Stadium
 Soccerway: New Laos National Stadium
 Stadionwelt: লাওস জাতীয় স্টেডিয়াম
 World Stadiums: লাওস জাতীয় স্টেডিয়াম 
 Worldstadia: লাওস জাতীয় স্টেডিয়াম, Vientiane
 ফ্লিকার: Photostream of the Lao SEA Games Stadiums

ফুটবল মাঠ
জাতীয় স্টেডিয়াম
তেনেরিফে

তেনেরিফে () হল সাতটি ক্যানারি দ্বীপপুঞ্জের বৃহত্তম এবং সবচেয়ে জনবহুল দ্বীপ।আটলান্টিক মহাসাগর একটি দ্বীপ অন্তর্গত হয় কানারি দ্বীপপুঞ্জ, স্পেন। এটি ৮৯৮.৬৮০ জন বাসিন্দারা এর একটি জনসংখ্যা স্পেন সবচেয়ে জনবহুল দ্বীপ এবং ক্যানারি দ্বীপপুঞ্জ সর্ববৃহৎ দ্বীপ আছে। রাজধানী সান্টা ক্রুজ দে তেনেরিফে হয়।

দ্বীপে তেইদে জাতীয় উদ্যান যেখানে তেইদে, এর কেন্দ্রে স্পেনের সর্বোচ্চ পর্বত তেইদে পর্বত (৩,৭১৮ মি.) অবস্থিত। হয় এটি আটলান্টিক মহাসাগরের সর্বোচ্চ পর্বত এবং বিশ্বের তৃতীয় বৃহত্তম আগ্নেয়গিরি।

ভূপ্রকৃতি ও কৃষি
তেনেরিফে কিছু গ্রাম আছে প্রায় ২০০০ মিটার পাহাড়ের ওপরে। সামান্য কিছু সমতল রয়েছে সেখানে আর চারিদিক ঘেরা পাহাড়ে। পাহাড়ের গ্রামগুলোতে যাবার রাস্তা খুব ভয়ঙ্কর। সমতলে তাপ মাত্রা ডিসেম্বর মাসে ও ২৪/২৫ ডিগ্রি থাকে তাই পাহাড়ে মেঘের স্তরে ঠান্ডা আবহাওয়া থাকার জন্য মানুষ পাহাড়কে বেছে নিয়েছে বসবাস ও চাষাবাদের জন্য। পাহাড় কেটে চাষ হচ্ছে কমলা, কলা টমেটো আরো অন্যান্ন সব্জি। প্রায় সব বাগানেই প্রাচীর ও উপরে চট দিয়ে ঘেরা হয় সুর্যের আলো ও পাখি থেকে রক্ষা করার জন্য।

গ্যালারি

বিশিষ্ট ব্যক্তিত্ব 
 পেড্রো দে বেটানকোর্ট (১৬২৬ - ১৬৬৭). ছিলেন একজন সন্ত এবং ধর্মপ্রচারক ছিল।

তথ্যসূত্র

বহিঃসংযোগ 

 অফিসিয়াল ওয়েবসাইট
 
 

ক্যানারি দ্বীপপুঞ্জ
প্রাক্তন রাজতন্ত্র